Document ID: /roh_data/filtered/Bilingualer_Corpus_interleaved-it-rm.jsonl.gz/1246

This is a text translated from Italian to Rumantsch Grischun.
Aperto fino al 31 marzo il concorso per il Premio Arge Alp 2007

Il concorso per il Premio Arge Alp è aperto fino al 31 marzo 2007. Con il concorso intitolato "Giovani, trendy e impegnati" si cercano idee e spunti per conquistare i giovani al volontariato. Il premio è dotato di 15'000 euro.

La Comunità di lavoro delle Regioni alpine (Arge Alp) ha già pubblicato per la terza volta il concorso per il premio di riconoscimento e di incoraggiamento, dopo il 2002 e il 2004. Quest'anno il concorso si rivolge in particolare a città, comuni, associazioni e scuole (con allievi a partire dai dieci anni) delle Regioni membro di Arge Alp, tra cui rientrano il Cantone dei Grigioni, i Cantoni San Gallo e Ticino, i Länder Tirolo, Salisburgo e Vorarlberg, le Province autonome di Trento e Bolzano-Alto Adige, la Regione Lombardia e il libero Stato della Baviera. I partecipanti sono invitati a presentare idee e progetti innovativi, volti a motivare ed entusiasmare i giovani al lavoro di volontariato. Sono ammessi sia progetti già attuati (a partire dal 2004) che idee e progetti per il futuro.

Il termine di presentazione scade il 31 marzo 2007. In seguito le giurie regionali sceglieranno i migliori progetti del loro territorio e li inoltreranno a una commissione internazionale per la decisione finale. In palio vi sono in totale 15'000 euro. La premiazione avverrà in occasione della Conferenza dei capi di Governo Arge Alp del giugno 2007 a Bregenz.

La documentazione dettagliata e altre informazioni sono disponibili in Internet sul sito www.argealp.org. I progetti provenienti dal Cantone dei Grigioni devono essere presentati alla Cancelleria dello Stato dei Grigioni, Servizio mass media, Reichsgasse 35, 7001 Coira.

Ulteriori informazioni:

- Il flyer può essere scaricato

qui

.

Organo: Arge Alp, Gruppo Relazioni pubbliche

Fonte: it Cancelleria dello Stato dei Grigioni

Data: 09.03.2007

La concurrenza per il premi da la ARGE ALP 2007 dura anc fin ils 31 da mars

Anc fin ils 31 da mars 2007 dura la concurrenza per il premi da la ARGE ALP 2007. Sut il titel "giuven, cool ed engaschà" vegnan tschertgadas ideas e propostas innovativas, cun las qualas ins po gudagnar giuvenils per uffizis d'onur. Sco summa totala dals premis stattan a disposiziun 15'000 euros.

Suenter ils onns 2002 e 2004 publitgescha la cuminanza da lavur da las regiuns alpinas (ARGE ALP) gia per la terza giada il premi da renconuschientscha e da promoziun. Quest onn sa drizza quel en spezial a citads, a vischnancas, ad uniuns ed a scolas (cun scolaras e cun scolars a partir da 10 onns) dals pajais ch'èn commembers da la ARGE ALP. Quai èn ils chantuns Grischun, Son Gagl e Tessin, ils stadis federativs Tirol, Salzburg e Vorarlberg, las provinzas autonomas Trento e Bulsaun-Tirol dal sid, la regiun Lumbardia ed il stadi liber da la Baviera. Las participantas ed ils participants èn envidads da preschentar ideas e projects innovativs che motiveschan e che fascineschan umans giuvens da s'engaschar en in uffizi d'onur. Admess èn projects realisads (a partir da l'onn 2004) sco er ideas e concepts per il futur.

Il termin d'annunzia dura anc fin ils 31 da mars 2007. Giurias regiunalas tschernan alura las meglras contribuziuns da lur territori e tramettan vinavant quellas ad ina cumissiun internaziunala per la decisiun finala. Totalmain pon ins gudagnar 15'000 euros. La surdada dals premis ha lieu il zercladur 2007 a Bregenz a chaschun da la conferenza da las scheffas e dals schefs da las regenzas.

Ils documents detagliads davart la concurrenza ed ulteriuras infurmaziuns stattan a disposiziun en l'internet sut www.argealp.org. Contribuziuns dal chantun Grischun pon vegnir tramessas a la chanzlia chantunala dal Grischun, servetsch da medias, Reichsgasse 35, 7001 Cuira.

Ulteriuras infurmaziuns:

- Il flyer po vegnir chargià

qua

giu da l'internet.

Gremi: ARGE ALP, sutgruppa per la lavur da publicitad

Funtauna: rg chanzlia chantunala dal Grischun

Data: 09.03.2007